والله أمنية عندها حق تستغرب. إيه النشاط دا كله؟ كل دي بوستات في فترة صغيرة؟ عادي... أنا قلت قبل كدا إني بكتب لما أحب أكتب!
لقطة 1:
بقالي فترة كبيرة دايما فاتح الماسنجر بتاع الياهو اونلاين حوالي 18 ساعة يوميا او أقل شوية.
النهاردة أول مرة أفتحه وادوس Ctrl+H ، واللي مش خبير ف الياهو أقوله إن دي تخلي الياهو يظهر الناس الاونلاين بس ويخفي الاوفلاين، وأنا عاملها من زمان أوي. النهاردة بقى رجعتها تاني وظهرت كل الناس اللي عندي؛ بصراحة لقيت في ناس كان المفروض أمسحهم من زمان وسايبهم... جزم جزم يعني. مش موضوعنا. بصيت بقى لقيت عندي ناس كتير.
أغلبهم كان بيضيفني يسألني عن حاجة ف الموقع مثلا وخلاص على كدا. أمسح دول كمان؟ مش عارف
لقطة 2:
بسمع أغاني شعبي! عادي ما هو الواحد لازم يجدد شوية. حتى لو هيسمع كلام هابط. بصراحة ساعات بتعجبني الموسيقى. كله تجديد
لقطة 3:
كنت بسمع أغنية In the end بتاعة Linkin Park - الفريق اللي سمعت له في فترة كنت محتاج فيها كلامهم دا - لما سمعت:
Time is a valuable thing
Watch it fly by as the pendulum swings
Watch it count down to the end of the day
The clock ticks life away
It's so unreal
حلوين الكلمتين دول - المهم مين يسمع ومين يتعلم؟
لقطة 4:
كنا بنتكلم لما قلت لها:
"......، إحنا بس بنحب نصعب على نفسنا
نعيط ونقول شوفو الدنيا بتعمل فينا إيه؟
قال يعني بقى مفيش حاجة معملنهاش
لكن إحنا اللي عاوزين نستسلم
ومش عاوزين نحارب"
لسه الأغاني ممكنة على رأي أبو دنيا - مع إني عرفته عن طريق حد ........... مش موضوعنا دا أصلا.
لقطة 5:
محمد - دا مدير المشاريع - قالي حلو كليب حكيم الجديد، ابقى شوفه
لكن انا بدل ما أشوف الكليب سمعت الكلام!!
"كرهتك أيوة ونسيتك، ونفعت فيا تربيتك!
وكل حاجة بنيتها حالف أهدها!
ههدك زي ما بنيتك"
يانهار أبيض على الكلام دا. هو الواحد ناقص حد يسخنه؟
الواحد لو انتقم فعلا من كل واحد خانه لن يبقى خونة على وجه البسيطة؟ يمكن!
لقطة 6: باقي للقطة 5
حصلت عندي مشكلة ف الهارد، واضطريت إني ألجأ لحل غالي لاستعادة البيانات المحذوفة
ويالهول ما رأيت
حاجات انا كنت مسحتها زمان، رجعت تاني وبقت تحت إيدي
دا اسمه القدر؟ يعني انا المفروض أفكر انا ممكن أعمل إيه بحاجة زي كدا؟ لسه مقررتش بس مش همسحها دلوقتي
لقطة 7:
اسمعو معايا أغنية "الحياة لو.." من فيلم "جنينة الأسماك" بتاعة "الفرسان العرب" أو Arabian Nightz
el7ayah_law.mp3
لقطة 8:
قريت النهاردة كتير أوي حاجات من بتاعة حنين
دا مش كلام عادي. اقروه بنفسكو